Document ID: /roh_data/filtered/fineweb-2-filterrobots_roh.jsonl.gz/14197

Tenor las prognosas da pliras staziuns da televisiun ha la coaliziun cuntanschì la maioritad da 2/3 en la chombra pitschna. Questa maioritad è la premissa per instradar ina midada da la constituziun. Concrettamain vul il primminister adattar la constituziun pacifistica dal temp suenter la Segunda Guerra mundiala e dar dapli paisa a l'armada.
Critichers teman ch'ina midada da la constituziun en quest senn pudess restrenscher la democrazia e dretgs civils fundamentals.
En il Giapun èn radund 107 milliuns persunas clamadas a l'urna. Mintga trais onns decida il suveran giapunais davart la repartiziun dals 242 sezs en la chombra auta.
Cun ils emprims resultats èsi da quintar a partir da dumengia saira, sco la cumissiun electorala a Tokio ha communitgà.
RR novitads 15:00